ՏԵՂԵԿԱՏՎՈՒԹՅՈՒՆ

 2017Թ.ԱՌՈՂՋԱՊԱՀՈՒԹՅԱՆ ՈԼՈՐՏՈՒՄ ԻՐԱԿԱՆԱՑՎԱԾ ԱՇԽԱՏԱՆՔՆԵՐԻ ՎԵՐԱԲԵՐՅԱԼ

Մարզի առողջապահական համակարգում գործում են 27 բուժհաստատություններ, որոնցից 22 մարզպետարանի, 3-ը համայնքային ենթակայությամբ, ինչպես նաև 3 մասնավոր կազմակերպություններ` Նոյեմբերյանի <Արևհատ և Անի ընտանեկան բժշկության անհատական պրակտիկա> ՍՊԸ և <Իռ-Վինգ> ՍՊԸ-ն:

Մարզում գործում է 4 տարածաշրջանային բժկական կենտրոն, 3 առողջության կենտրոն, 22 առողջության առաջնային պահպանման կենտրոններ:

Մարզի բուժհաստատություններում աշխատում են 221 բժիշկ, որոնք սպասարկում են կցագրված 122075 բնակչի:

Բժիշկ –հիվանդ հարաբերակցությունը կազմում է 562 մարդ:

Պոլիկլինիկական ոլորտում 1 բժշկի կողմից սպասարկվում է միջինում 2003 բնակիչ:

Հաճախումների թիվը դեկտեմբերի 1-ի դրությամբ կազմել է 57090 մարդ, որից հիվանդության պատճառով 30962 մարդ:

2017թ-ի մարզի տարեկան գլոբալ բյուջեն կազմել է 1մլրդ.539մլն.391 հազար դրամ, բուժհաստատությունների կատարողականի դիմաց հատկացվել 1մլրդ518մլն.396 հազար դրամ: Մարզպետարանի հետևողական վերահսկողական աշխատանքների, ինչպես նաև գնացուցակների հստակեցման և տեղայնացման աշխատանքների շնորհիվ զգալիորեն աճել են մուտքերը վճարովի ծառայություններից: Մարզի կտրվածքով այն կազմել 397.6 մլն. դրամ վճարովի ծառայություններից :

Համաձայն ՀՀ առողջապահության նախարարի 20.05.2013թ. թիվ 1371-Ա հրամանի մարզում լիարժեք կայացել է ծննդօգնության հավաստագրերի ներդրումը: Արդյունքում նվազել է հղիների արտահոսքը մարզի բուժհաստատություններից: Ուղեգրումները դարձել են ավելի նպատակային և հասցեական:

 Մարզի համար ստացվել է 1550 հատ ծննդօգնության հավաստագիր և բաշխվել բուժ.հաստատություններին: Ծնունդների թիվը բուժհաստատություններում կազմել է 1236 ծնունդ , այդ թվում կեսարյան հատումով` 300: ՀՀ օրենսդրությամբ սահմանված կարգով բնակչությանը անվճար բուժօգնություն են ապահովել մարզի 4 բժշկական կենտրոնները, 1 քաղաքային ԱԱՊԿ ,3 առողջության կենտրոններ, 18 գյուղական բժշկական ամբուլատորիաներ և 1 մասնավոր <Արևհատ և Անի ԸԲԱՊ> ՍՊԸ -ն: Հիվանդանոցային բուժ.օգնություն են ստացել 6584 հիվանդներ: Ծննդօգնության հավաստագիր են ստացել 1520 հղի: 0-7 տարեկան 1785 երեխաներ բուժվել են պետական պատվերով:

Մարզպետի կողմից ներկայացված միջնորդագրերի շնորհիվ հանրապետության առաջատար կլինիկաներում պետ.պատվերի շրջանակներում հետազոտվել և բուժվել են 37 մարդ, իսկ մարզի բժշկական կենտրոններում 18 մարդ:

 Վերականգնողական և առողջարանային բուժում են ստացել մարզից 81 հաշմանդամներ:

Մարզկենտրոնում գործող <Արաբկիր> բժշկական համալիրի <Հույսի կամուրջ> ՀԿ-ի և մարզպետարանի սերտ համագործակցության շնորհիվ 2017թ-ի ընթացքում վերականգնողական բուժում են ստացել տարածաշրջանի մտավոր և ֆիզիկական արատ ունեցող 82 երեխաներ:

 Մարզում մանկական մահացության ցուցանիշը ցածր է միջին հանրապետականից, 2017 թ-ին արձանագրվել է մինչև 1 տարեկան երեխաների մահվան ելքով 3 դեպք, / Իջևան -1, Բերդ -1,Նոյեմբերյան-1 /: Դեպքերը քննարկվել են սահմանված կարգով և ներկայացվել են առողջապահության նախարարություն:

Զորակոչային և նախազորակոչային աշխատանքները մարզում իրականացրել են 4 տարածաշրջանային բժշկական հանձնաժողովները, որոնք ապահովված են բժշկական անհրաժեշտ կադրերով, իսկ բուժ.հաստատությունները` բուժ.սարքավորումներով:

Սահմանված կարգով մարզի պոլիկլինիկաներում իրականացվում են զորակոչիկների պատվաստումները: Պատվաստումների գործընթացը ընթանում է բարձր ցուցանիշներով , շուրջ 98-99% ցուցանիշ է արձանագրվում:

2017թ-ի ընթացքում մարզի բուժ.հաստատություններում աշխատավարձի և սոց. վճարների գծով պարտքեր չեն առաջացել, վճարվել են տվյալ տարվա դեկտեմբեր ամսվա աշխատավարձերը մարզի բոլոր բուժհաստատություններում:

Հիվանդա­նո­ցային ծառայությունը կարիք ունի մի շարք նեղ մասնագետների՝ անեսթեզիոլոգ- ռեանի­մա­տոլոգ, վիրաբույժ, հոգեբույժ, նյարդաբան, համաճարակա­բան, վնաս­վածքաբան, ակնաբույժ-վիրահատող, էնդոկրինոլոգ:

<Նոյեմբերյանի ԲԿ> ՓԲԸ-ի կազմում գործում է երիկամային անբավարարությամբ հիվանդների համար նախատեսված հեմոդիալիզի բաժանմունք` 12 մահճալալով, մինչդեռ այդպիսի հիվանդների թիվը մարզում գրեթե կրկնակի է: Անանհրաժեշտ է ավելացնել ևս 10-15 մահճակալ` նախատեսելով նաև անհրաժեշտ քանակներով բժշկական պարագաներ:

2017 թվականին բարերարների ներդրումների շնորհիվ իրականացվել են հետևյալ աշխատանքները `

 ,,Իջևանի ԱԱՊԿ՚՚ՓԲԸ <<Ֆայդեկ-Հայաստան>> հիմնադրամի բարեգործների հետ համատեղ իրականացվել է կանանց կոնսուլտացիայի և ընտանեկան բժիշկների սենյակների վերանորոգում 7880 հազար դրամի չափով, որից գումարի 4900հազար դրամը հատկացրել են բարեգործները, իսկ մնացած գումարը տնտեսված սեփական միջոցներից:

 <<Ֆայդեկ-Հայաստան>> հիմնադրամի բարեգործները<< Իջևանի Առողջության ԱՊԿ>> ՓԲԸ-ին նվիրաբերել են մոտ 80.000 Եվրո արժողությամբ թվային ռենտգեն սարքավորում:

 <Աչաջրի Ակ> ՊՈԱԿ-ը 2017թ. իրականացրել է հիվանդանոցային մասնաշենքի վերանորոգում: Բարերարների միջոցներով ձեռք են բերել նաև ուլտրաձայնային սարք:

2017թ-ին բարերարների կողմից իրականացվել է <Այգեհովիտի ԱԱՊԿ> ՊՈԱԿ-ի կապիտալ վերանորոգումը և կահավորումը:

 <Բագրատաշենի ԳԲԱ> ՊՈԱԿ–ը 2017 թ-ին սեփական միջոցներով և բարերարների օժանդակությամբ ձեռք է բերել ECG –1101 B(I) մակնիշի եռաֆունկցիոնալ էլեկտրական սրտագիր , ինչպես նաև 2 հատ բժշկական պահարան:

<Հայաստան> համահայկական հիմնադրամի միջոցով և ամերիկյան <Գլենդել Ադվենտիս> հիվանդանոցային համալիրի առաջատար բժիշկները 2017 թվականին Նոյեմբերյանի ԲԿ-ում իրականացրել են անվճար բուժօգնություն, դեղորայքի և սարքավորումների տրամադրում մոտ 20 մլն. դրամի: